รัฐบาลไทย-ข่าวทำเนียบรัฐบาล-สธ.เผยประสิทธิผลวัคซีนโควิดเข็ม 3 ป้องกัน "โอมิครอน" สูงขึ้น ฉีดได้หลังครบ 3 เดือนทุกสูตร
วันจันทร์ที่ 21 มีนาคม 2565
สธ.เผยประสิทธิผลวัคซีนโควิดเข็ม 3 ป้องกัน "โอมิครอน" สูงขึ้น ฉีดได้หลังครบ 3 เดือนทุกสูตร
กระทรวงสาธารณสุข เผยประสิทธิผลวัคซีนโควิด 19 จากการใช้จริงในจังหวัดเชียงใหม่ พบฉีด 2 เข็มป้องกันติดโอมิครอนไม่ได้ แต่ยังป้องกันเสียชีวิตได้สูง ฉีดเข็ม 3 ป้องกันติดเชื้อ 45-68% ป้องกันเสียชีวิตสูง 98%
กระทรวงสาธารณสุข เผยประสิทธิผลวัคซีนโควิด19จากการใช้จริงในจังหวัดเชียงใหม่ พบฉีด2เข็มป้องกันติดโอมิครอนไม่ได้ แต่ยังป้องกันเสียชีวิตได้สูง ฉีดเข็ม3ป้องกันติดเชื้อ45-68%ป้องกันเสียชีวิตสูง98%ส่วนเข็ม4ป้องกันติดเชื้อสูง82%ยังไม่พบการเสียชีวิต เร่งจัดบริการฉีดเข็มกระตุ้นผู้สูงอายุให้ได้70%ก่อนสงกรานต์ พร้อมปรับแนวทางฉีดวัคซีนเข็มกระตุ้นเพิ่มเติม อายุ18ปีขึ้นไป รับเข็ม3ได้หลังฉีด2เข็มครบ3เดือนในทุกสูตร ส่วนเข็ม4ให้เว้น4เดือน อายุ12-17ปี รับเข็ม3ระยะห่าง4-6เดือน
วันนี้ (21มีนาคม2565)ที่ศูนย์แถลงข่าวสถานการณ์โรคติดเชื้อไวรัสโคโรนา2019กระทรวงสาธารณสุขจ.นนทบุรี นพ.เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน และนพ.วิชาญ ปาวันผู้อํานวยการกองโรคติดต่อทั่วไป กรมควบคุมโรค แถลงข่าวประสิทธิผลวัคซีนจากการใช้จริงในการระบาดของสายพันธุ์โอมิครอน และแนวทางการให้วัคซีนโควิด19ของกระทรวงสาธารณสุข
นพ.เฉวตสรรกล่าวว่า ขณะนี้ประเทศไทยฉีดวัคซีนโควิด19ในผู้สูงอายุ60ปีขึ้นไปเข้าใกล้80%ฉีดเข็มสองตามมาเกิน72%แล้ว แต่ฉีดเข็มสามได้ประมาณ33%ซึ่งข้อมูลผู้เสียชีวิตจากโรคโควิด19ตั้งแต่วันที่1มกราคม -19มีนาคม2565จํานวน2,464ราย อายุเฉลี่ย73ปี อายุน้อยสุด3เดือน อายุมากสุด107ปี มีหญิงตั้งครรภ์2ราย มีโรคประจําตัว2,135ราย มากที่สุดคือโรคความดันโลหิตสูง ตามด้วย เบาหวาน ไขมันในเลือดสูง ไตเรื้อรัง มะเร็ง โรคอ้วน และปอดอุดกั้นเรื้อรัง โดยพบว่า57%ไม่ได้ฉีดวัคซีน อีก31%ฉีด2เข็มเกินกว่า3เดือน ทั้งนี้ จากการศึกษาประสิทธิผลของวัคซีนจากการใช้จริงระยะที่มีการระบาดของสายพันธุ์โอมิครอนในพื้นที่เชียงใหม่ โดยคณะสาธารณสุขศาสตร์ มหาวิทยาลัยเชียงใหม่ และสํานักงานสาธารณสุขจังหวัดเชียงใหม่ ร่วมกับคณะทํางานติดตามประสิทธิผลวัคซีนโควิด19และคณะทํางานด้านวิชาการ ดําเนินการเก็บข้อมูลช่วงมกราคมและกุมภาพันธ์2565พบว่า หากฉีด2เข็ม ไม่สามารถป้องกันการติดเชื้อสายพันธุ์โอมิครอนได้ ฉีด3เข็มป้องกันติดเชื้อ45-68%หากฉีด4เข็ม ป้องกันติดเชื้อได้82%ส่วนการป้องกันการเสียชีวิต หากฉีด2เข็ม ป้องกันได้85-93%ฉีด3เข็ม ป้องกันได้98%ส่วนการฉีด4เข็ม ยังไม่มีรายงานผู้เสียชีวิต
“จะเห็นได้ว่า การฉีดวัคซีน2เข็ม ไม่ช่วยเรื่องป้องกันการติดเชื้อและประสิทธิภาพป้องกันการเสียชีวิตน้อยลง จึงจําเป็นต้องฉีดเข็มที่3ซึ่งนอกจากป้องกันการเสียชีวิตได้เกือบ100%ยังลดความเสี่ยงการติดเชื้อได้ด้วย เป็นการลดโอกาสติดเชื้อตั้งแต่ต้น ก็จะไม่ไปถึงการเสียชีวิตได้” นพ.เฉวตสรรกล่าว
ด้าน นพ.วิชาญ กล่าวว่า เมื่อวันที่17มีนาคม2565คณะอนุกรรมการสร้างเสริมภูมิคุ้มกันโรค ได้ประชุมและมีคําแนะนําการฉีดวัคซีนโควิด19เข็มกระตุ้น ดังนี้1.กลุ่มอายุ18ปีขึ้นไป ให้ฉีดเข็มสาม ห่างจากเข็มสอง ตั้งแต่3เดือนขึ้นไปในวัคซีนทุกสูตร และฉีดเข็มสี่ ห่างจากเข็มสาม ตั้งแต่4เดือนขึ้นไป โดยหากฉีดเข็มกระตุ้นด้วยวัคซีนไฟเซอร์ สามารถเลือกฉีดแบบครึ่งโดสได้ ภายใต้ดุลยพินิจของแพทย์และความสมัครใจของผู้รับวัคซีน2.กลุ่มอายุ12-17ปี ให้เข้ารับวัคซีนชนิดmRNAเป็นเข็มสาม โดยใช้ขนาดโดสมาตรฐาน มีระยะห่างจากเข็มสองเป็นเวลา4-6เดือนขึ้นไป สอดคล้องกับคําแนะนําขององค์การอนามัยโลกและราชวิทยาลัยกุมารแพทย์แห่งประเทศไทย และ3.ผู้ที่มีประวัติติดเชื้อโควิด19มาก่อน ให้ฉีดวัคซีนตามหลักการเดียวกับผู้ที่ไม่เคยติดเชื้อ โดยให้วัคซีนหลังติดเชื้อเป็นเวลา3เดือน
นพ.วิชาญกล่าวว่า กระทรวงสาธารณสุขให้ความสําคัญเร่งรัดฉีดวัคซีนเข็มกระตุ้นในผู้สูงอายุ เพื่อเตรียมความพร้อมรับเทศกาลสงกรานต์ เนื่องจากผู้สูงอายุมีความเสี่ยงติดเชื้อและเสียชีวิตสูงกว่ากลุ่มอื่น โดยผู้ที่ไม่ได้ฉีดวัคซีน ฉีดไม่ครบ หรือไม่ได้รับเข็มกระตุ้นจะมีความเสี่ยงมากขึ้น ขณะนี้ได้สั่งการไปยังสํานักงานสาธารณสุขจังหวัดทุกจังหวัด เร่งรัดค้นหาผู้สูงอายุในพื้นที่ที่ต้องฉีดวัคซีนเข็มกระตุ้นและที่ยังตกหล่น โดยตั้งเป้าฉีดวัคซีนผู้ที่ครบกําหนดฉีดเข็มกระตุ้นให้ได้อย่างน้อย70%ก่อนเทศกาลสงกรานต์ ซึ่งได้เตรียมวัคซีนไว้ถึง3ล้านโดส และจัดบริการฉีดวัคซีนทั้งในสถานบริการและฉีดเชิงรุกในพื้นที่ พร้อมบูรณาการทุกภาคส่วน เช่น กระทรวงกลาโหม กระทรวงแรงงาน สภาอุตสาหกรรม และภาคเอกชน เพื่อค้นหาและให้บริการฉีดวัคซีนประชาชน สื่อสารประชาสัมพันธ์ให้ความรู้ความเข้าใจ รวมถึงจัดงานรณรงค์ฉีดวัคซีนเข็มกระตุ้นให้ผู้สูงอายุรับรู้ในวงกว้าง
********************************************** 21มีนาคม2565